ในอดีตเคยเป็นคนที่มีความสุขกับชีวิตมากกว่านี้ มีความหวังความฝัน ครอบครัวคือแรงยึดเหนี่ยวและที่พึ่งที่เรารักที่สุด แต่ปัจจุบันกลับตรงกันข้าม สืบเนื่องจากเมื่อหลายเดือนก่อนเปลี่ยนงานแล้วรู้สึกว่าไม่ใช่ทางที่ตัวเองชอบเลยอยากลาออกไปลองทำอย่างอื่น แต่โดนทุกคนรอบตัวห้ามหมด เลยกลายเป็นว่าตอนนี้เรารู้สึกว่าทุกคนไม่ได้อยู่ข้างเรา ไม่มีใครเข้าใจเรา จากที่สามารถมีความสุขได้กับเรื่องง่ายๆ กลายเป็นเบื่อหน่ายไม่หมด ไม่อยากทำอะไร อยากอยู่คนเดียว ไม่อยากคุยกับครอบครัว หากเลือกได้ก็อยากตัดขาดจากทุกคนแล้วไปทำสิ่งที่อยากทำไปเลย หากมีอะไรมาสะกิดอารมณ์ก็จะร้องไห้ง่ายๆ กลายเป็นคนที่ระบายอารมณ์กับการกิน หาจุดยืนของตัวเองไม่เจอ ตั้งหลักไม่ได้ แต่ไม่เคยคิดฆ่าตัวตายนะคะ เลยอยากปรึกษาว่า 1.ควรจะกลับไปตั้งหลักกับชีวิตอย่างไรดีคะ เหมือนสมองรู้ทุกอย่างนะว่าคิดหรือทำแบบนี้แล้วมันดี แต่ใจมันห่อเหี่ยว 2.หากไม่มีความคิดทำร้ายตัวเองเลย แต่มีอาการอย่างอื่นใกล้เคียง จะมีโอกาสเข้าข่ายเป็นโรคซึมเศร้าได้ไหมคะ
สวัสดีค่ะ tanatchaจากที่เล่ามา คิดว่า tanatcha มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว*คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้*โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น-การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้นแนะนำให้ tanatcha ไปพบแพทย์เพื่อรับการตรวจวินิจฉัยและได้รับการรักษาอย่างเหมาะสมนะคะ